kardosdrur/scandi-wiki huggingface dataset:
Tina Cohen-Chang

Tina Cohen-Chang er en fiktiv karakter fra FOX' musikalsk komedie-drama-serie Glee. Figuren er portrætteret af skuespilleren Jenna Ushkowitz, og har optrådt i Glee fra pilotepisoden af serien, den 19. maj 2009. Tina blev udviklet af Glee-skaberene Ryan Murphy, Brad Falchuk og Ian Brennan. I første omgang er hun en genert og usikker performer med en falsk stamme, og medlem af sangkoret "New Directions" på den fiktive William McKinley High School i Lima, Ohio, hvor tv-serien foregår.

Historie 
Tina gik til auditions til Glee klubben "New Directions" med sangen "I Kissed A Girl" af Katy Perry. Hendes første soloforestilling som en del af klubben er "Tonight" fra West Side Story. Klubmedlemmet Rachel Berry (Lea Michele) havde ønsket solo for sig selv, og forlod New Directions i protest. Tina føler sig skyldig, at hun forårsagede Rachel i at holde op, men Mr. Schuester fortsætter med at støtte hende.  I episoden "The Rhodes Not Taken", er Tina og Mercedes ude at shoppe med den nye medlem April Rhodes (Kristin Chenoweth), og Tina vises senere med mistænkeligt nyt tøj. Tina går på en date med Artie Abrams (Kevin McHale), og bekender sig til ham, at hun har foregivet at have sin talefejl siden sjette klasse, og forklarer sig som en frygteligt genert pige, og havde dermed et ønske om at drive andre væk. Men hun siger, at eftersom hun har sluttet sig til koret, ønsker hun ikke længere at "have" sin talefejl. Artie, en paraplegiker, bliver ked af at hun løj for ham, da han havde troet, at de havde en forbindelse.  I episoden "Hairography",tildeles Tina en ledende vokal i sangen "True Colors".

Kilder 

Figurer fra Glee
Kylie (flertydig)

Kylie henviser til forskellige artikler:

 Kylie Minogue (født 1968) – australsk sangerinde og skuespillerinde.
 Kylie Bax – New Zealand model og skuespillerinde.
 Kylie Ireland – amerikansk pornoskuespiller.
 Kylie (album) – debutalbum af Kylie Minogue fra 1988.
 Kylie Minogue (album) – selvbetitlet album af Kylie Minogue fra 1994.
 Kylie Jenner (født 1997) – amerikansk realitydeltager.
Oddernes

Oddernes er en tidligere kommune i Agder fylke i Norge, beliggende i den nuværende Kristiansand kommune. Den tidligere kommune Oddernes omringede byen Kristiansand, og det omfattede store dele af den nuværende bykommunen Kristiansand, såsom Flekkerøy, Vågsbygd, Slettheia, Lund, Strai, Mosby, Justvik, og Ålefjær.

Kommunen Oddernes (oprindelig et sogn) var opkaldt efter den gamle Oddernæs gård (oldnordisk: Otruness). Den første del af navnet kommer fra dens placering langs floden Otra, og nes betyder halvø, så "halvøen langs floden Otra".

Historie 
Oddernes Kirke er den ældste kirken i området, den ældste del blev bygget af sten på 1000-tallet
Indenfor Oddernes kirke er en runesten fra vikingetiden, omkring år 1050 med inskriptioner. Runerne har blivet fortolket sådan:: Eivin, gudsøn af Olav (den Hellige) gjorde denne kirke på sin odel.

Oddernæs blev etableret som kommune den 1. januar 1838. Ifølge folketællingen i 1835 havde kommunen en befolkning på 2373. Den 31. december 1893 blev området Randesund adskilt fra Oddernes til en egen kommune. Opdelingen efterlod Oddernes med 3.076 indbyggere.

Den 1. juli 1921 blev grænserne justeret, sådan at området Lund (befolkning: 2164) blev flyttet fra Oddernes til Kristiansand. Den 1. januar 1965 blev resten af Oddernes og kommunerne Randesund og Tveit slået sammen med Kristiansand, til den nye storkommunen. Forud for fusionen havde Oddernes en befolkning på 18.668.

Referencer 

Kristiansand
Agders geografi
Tidligere kommuner
Inge Nørballe

Inge Nørballe (født 1. november 1927 - død 29. november 2017 ) var en dansk museumsleder og politiker.

Nørballe fik tidligt interesse for guldalderen, og i 1958 vandt hun 10.000 kr. i tv-programmet Kvit eller dobbelt, hvor hun brillerede med sin viden om guldalderen. Hun var fra 1981 til 2007 leder af Bakkehusmuseet. I denne periode udgav hun også adskillige bøger med relation til museet. Hendes tiptipoldefar, kammerråd Winterslef, var nabo til Kamma og Knud Lyne Rahbek og boede i det der dengang hed Ny Bakkehus.

Fra 1978 til 1998 var hun medlem af Frederiksberg Kommunalbestyrelse for Det Konservative Folkeparti og formand for Kultur- og biblioteksudvalget. Hun var desuden kredsformand og folketingskandidat for samme parti. Nørballe var formand for Sankt Markus Kirkes menighedsråd, medlem af Frederiksberg Ældreråd, medlem af Frederiksberg Historisk-Topografisk Selskab, af Guldalderinstituttet, Dansk Litteraturforening, Teaterhistorisk Selskab og Frederiksberg Rotary Klub.

Forfatterskab 
 Bakkehuslitteratur.
 Kamma's æsker, 1984.
 To gamle skøder vender hjem til Bakkehuset, 1987.
 Johan Ludvig Heiberg & Bakkehuset, 1991.
 Grundtvig og Bakkehuset.
 (udg.), Omkring Bakkehuset: Bakkehuset og dets beboere set med samtidens øjne, Fisker & Schou, Frederiksberg Sparekasses Fond 1993. 
 Bakkehusets Have, 1995. (Tidligere trykt i: Fra kvangård til humlekule, nr. 25, 1995)
 (red.), Kirkerne på Frederiksberg: Frederiksberg Provsti gennem 100 år, Fisker & Schou, Frederiksberg Sparekasses Fond 1997. 
 (sammen med Mette Winge), Kammas brudefærd, Fisker & Schou 1998. 
 Særudstilling på Bakkehusmuseet: 16.9-4.10 1998: Romantikkens blomster - blomsternes sprog, 1998.
 (red.), Guldalderdigtere: Portrætter og poesi, Høst & Søn 1999. 
 (sammen med Peter Braams Valore), Kamma Rahbeks æsker: Udgivet i anledning af Bakkehusmuseets 75 års stiftelsesdag, Fisker & Schou 2000. 
 (sammen med Mette Winge), Kamma Rahbek & Bakkehuset, Gyldendal 2012.

Kilder 
 "Tidligere medlem af Frederiksberg Kommunalbestyrelse fylder år", Politiken.dk, 1. november 2012.
 "Guldalderens mester...", Lokalavisen Frederiksberg, 31. oktober 2012.

Referencer 

Medlemmer af Frederiksberg Kommunalbestyrelse
Politikere fra Det Konservative Folkeparti
Museumsfolk fra Danmark
Tidligere folketingskandidater fra Det Konservative Folkeparti
Faglitterære forfattere fra Danmark
Dansksprogede forfattere fra Danmark
Hvis jeg skrev dig en sang

Hvis jeg skrev dig en sang er det andet studiealbum fra den danske sanger og sangskriver Xander, der udkommer den 5. november 2012 på ArtPeople. Albummets første single, "Over alle bjerge" udkom den 14. september 2012.

Spor

Kilder 

Album fra 2012
Xander-album
Karlskoga kommun

Karlskoga kommune ligger i landskaperne Värmland og Närke i Örebro län i Sverige. Kommunens administrationscenter ligger i byen Karlskoga. Kommunens areal er på 510,38 km², befolkningstallet er 29.679 og befolkningstætheden er på 63,39 indb./km².

Historisk set har Karlskoga været en fattig kommune, hvilket i slutningen af 1800-tallet førte til storstilet emigration til Nordamerika. Stockholm i Wisconsin blev grundlagt af nybyggere fra Karlskoga.

By 
Karlskoga kommune har kun en by.
Indbyggere pr. 31. december 2005.

Venskabsbyer 
Karlskoga har ni venskabsbyer
  Aalborg
  Fredrikstad,
  Riihimäki,
  Húsavík,
  Ivangorod,
  Olaine,
  Narva,
  Sanremo,
  Wheaton,

Eksterne kilder og henvisninger 

 ”Kommunarealer den 1. januar 2012” (Excel). Statistiska centralbyrån.

Kommuner i Örebro län
Christian 1. (flertydig)

Christian 1. har flere betydninger:

 Christian 1. (død 1167) – Greve af Oldenburg 1148-1167.
 Christian 1. (1426-1481) – Konge af Danmark 1448-1481, Norge 1450-1481 og Sverige 1457-1464.
 Christian 1. (1560-1591) – Kurfyrste af Sachsen 1586-1591.
 Christian 1. (1568-1630) – Fyrste af Anhalt 1586-1603 og Anhalt-Bernburg 1603-1630.
Karen Horsens

Karen Horsens (født 18. september 1932 i Aalborg) en en dansk forhenværende domprovst. Hun var Danmarks første kvindelige domprovst.

Hun er datter af cykelhandler Alfred Horsens (død 1971) og hustru Karla f. Kristensen (død 1989), blev student fra Aalborg Katedralskole 1951, vandt Aarhus Universitets guldmedalje 1957 og blev cand. theol. 1958 var samme universitet. Hun var på studieophold i Oslo samme år, i New York 1959-60 og i Marburg 1961. 1960-62 var hun kandidatstipendiat ved Aarhus Universitet og blev i sidstnævnte år kaldskapellan ved Vor Frelsers Kirke i København. sognepræst ved samme kirke fra 1972 og var domprovst i Roskilde Stift fra 1981 til 1998.

Karen Horsens har været medlem af hovedbestyrelsen og kasserer for Den danske Præsteforening 1974 og var formand 1978-82 og af Studieudvalget for Særuddannelsen til Præsteembede i Folkekirken 1976; formand for Danmarks Gejstlige Brandsocietet 1978-82. 2. november 1992 blev hun Ridder af 1. grad af Dannebrogordenen.

Hun blev gift 13. oktober 1968 med organist Charley Olsen (født 13. november 1921 i Odense), søn af assurandør Christian Olsen (død 1967) og hustru Birgitte f. Ottosen (død 1964).

Kilder 
 Kraks Blå Bog 2004.

Domprovster fra Danmark
Personer i Kraks Blå Bog
Riddere af 1. grad af Dannebrog
Danskere i 1900-tallet
Foreningsformænd fra Danmark
Personer fra Aalborg
Modtagere af Aarhus Universitets guldmedalje
Studenter fra Aalborg Katedralskole
Christian 2. (flertydig)

Christian 2. har flere betydninger:

 Christian 2. (1481-1559) – Konge af Danmark og Norge 1513-1523 og Sverige 1520-1521.
 Christian 2. (1583-1611) – Kurfyrste af Sachsen 1591-1611.
 Christian 2. (1599-1656) – Fyrste af Anhalt-Bernburg 1630-1656.
 Christian 2. (1637-1717) – Pfalzgreve og Hertug af Pfalz-Zweibrücken-Birkenfeld 1671-1717.
 Christian 2. (1653-1694) – Hertug af Sachsen-Merseburg 1691-1694.
Anhalt-Bernburg

Anhalt-Bernburg var et fyrstendømme i det Tysk-romerske rige og et hertugdømme i det tyske forbund. Det tilhørte Huset Askanien, med hovedsæde i Bernburg i det nuværende Sachsen-Anhalt. Det blev oprettet som en underinddeling fra Fyrstendømmet Anhalt fra 1252 til 1468, hvorefter det tilfaldt det askanske fyrstendømme Anhalt-Dessau. I 1603 Fyrstendømmet Anhalt-Bernburg genoprettet, og varede frem til 1863, hvorefter det faldt ind under Hertugdømmet Anhalt.

Bernburg
Tidligere tyske stater
Stater under Det tysk-romerske Rige
Stater i Det Tyske Forbund
Forhenværende fyrstendømmer
Forhenværende hertugdømmer
Etableret i 1252
Ophørt i 1863
Waldviertel

Waldviertel er et regionalt område i den nordvestlige del af den østrigske delstat Niederösterreich. Mod nord og nordvest afgrænses området af Tjekkiet, mod øst af Manhartsberg, mod syd af Donau og mod sydvest af Oberösterreich.

Geografi 
Niederösterreich er inddelt i fire regioner, og udover Waldviertel er det Industrieviertel, Weinviertel og Mostviertel. Inddelingen har ingen administrativ eller politisk betydning.

Waldviertel har et areal på 4.613 km² og har en befolkning på 219.687 personer pr. 2012.

Distrikter 
Waldviertel følger ikke helt de administrative grænser for distrikterne, men følgende distrikter ligger helt eller delvist i Waldviertel:

 Gmünd
 Zwettl
 Waidhofen an der Thaya
 Horn (delvist)
 Krems-Land (delvist)
 Melk (delvist)

Kilder og eksterne henvisninger 
 Turist- og kulturportal for Niederösterreich
 Delstaten Niederösterreichs officielle websted
 Statistik Austria, Regionalatlas (NUTS 3)

Niederösterreich
Manhartsberg

Manhartsberg er en lav, flad bjergryg i den østrigske delstat Niederösterreich. Den strækker sig fra floden Thaya til Wagram.  Det højeste sted er 537 moh.

Manhartsberg danner grænsen mellem den to regioner Waldviertel mod vest og Weinviertel mod øst.

Kilde 
www.austria-lexikon.at

Bjerge i Østrig
Baby Face (sang fra 1926)

Baby Face er en amerikansk sang udgivet i 1926 med melodi af Tin Pan Alley-komponisten Harry Akst og tekst af Tin Pan Alley-sangskriveren Benny Davis. Baby Face er blevet indspillet af mange kunstnere på grammofonplade, både på den tid og også siden, deriblandt Al Jolson og The Revelers. Det var dog Jan Garber der havde et hit med sangen 1926. Jørgen Krabbenhøft havde hitlisteplaceringer i 1976 med en dansk udgave kaldet Baby Fjæs.

Kildehenvisninger

Eksterne henvisninger 
 Baby Face på noder  
 Baby Face udført af Jan Garbers Orchestra i 1926 

Sange fra USA
Sange fra 1926
Christer Fant

Christer Michael Fant, født 10. marts 1953 i Sigtuna, er en svensk skuespiller. Han er søn af George Fant.

Udvalgt filmografi
1991 – Sunes jul (TV, Julkalendern)
1997 & 2000 – Pelle Svanslös
1998 – Pistvakt – En vintersaga (TV)
2000 – Före stormen
2000 – Livet är en schlager
2001 – Eva & Adam – fyra födelsedagar och ett fiasko
2001 – Villospår
2001 – Sprängaren
2001 – Pusselbitar (TV)
2003 – Mannen som log
2004 – Om Stig Petrés hemlighet (TV)
2005 – Steget efter
2006 – LasseMajas detektivbyrå (TV)
2007 – Labyrint (TV)
2010 – Våra vänners liv (TV)
2011 – Allt du önskar (Sveriges Radio)

Eksterne henvisninger
 

Skuespillere fra Sverige
Antoine Védrenne

Antoine "Erneste" Védrenne (født 17. september 1878, død 13. januar 1937) var en fransk roer som deltog i OL 1900 i Paris.

Védrenne vandt en bronzemedalje i roning under OL 1900 i Paris. Sammen med Carlos Deltour og styrmanden Raoul Paoli kom den franske toer på en tredjeplads efter to hollandske både.

Eksterne henvisninger 
 http://www.sports-reference.com/olympics/athletes/ve/erneste-vedrenne-1.html 

Roere fra Frankrig
George Fant

George Fant (11. juli 1916 i Stockholm – 21. februar 1998) var en svensk skuespiller. Hans søn Christer (født 1953) er også skuespiller.

Eksterne henvisninger 

 

Skuespillere fra Sverige
Personer fra Stockholm
Coenraad Hiebendaal

Coenraad Christiaan Hiebendaal (født 10. april 1879 i Gorinchem, død 3. juni 1921 i Amsterdam) var en hollandsk roer, som deltog i OL 1900 i Paris.

Hiebendaal deltog ved OL 1900 i Paris, hvor han var del af den hollandske firer med styrmand. Båden vandt sit indledende heat og var dermed kvalificeret til finalen. Efter en del kontroverser og to afholdte finaleløb vandt hollænderne sølv efter en tysk båd. Bådens øvrige besætning var brødrene Geert og Paul Lotsij, Johannes Terwogt samt styrmand Hermanus Brockmann. 

Han blev senere uddannet læge.

Referencer

Eksterne henvisninger 

Roere fra Holland
Deltagere for Holland ved sommer-OL 1900
Olympiske sølvmedaljevindere fra Holland
Paul Lotsij

Paulus Jan "Paul" Lotsij (født 4. februar 1880 i Dordrecht, død 19. september 1910 i Amsterdam) var en hollandsk roer, som deltog i OL 1900 i Paris.

Lotsij deltog ved OL 1900 i Paris, hvor han var del af den hollandske firer med styrmand. Båden vandt sit indledende heat og var dermed kvalificeret til finalen. Efter en del kontroverser og to afholdte finaleløb vandt hollænderne sølv efter en tysk båd. Bådens øvrige besætning var hans storebror Geert Lotsij, Coenraad Hiebendaal, Johannes Terwogt og styrmand Hermanus Brockmann.

Referencer

Eksterne henvisninger 

Roere fra Holland
Deltagere for Holland ved sommer-OL 1900
Olympiske sølvmedaljevindere fra Holland
Carl Lehle

Carl Lehle (født 2. december 1872, død 18. september 1939) var en tysk roer som deltog i OL 1900 i Paris.

Ved OL stillede Lehle op i firer med styrmand for Ludwigshafener Ruder Verein. Firer med styrmand blev den mest kontroversielle i den olympiske historie, hvor der blev gennemført to finaler med firer med styrmand, som begge af IOC er erklæret som officielle og der derfor er dobbelte medaljevindere i konkurrencen. 

Ludwigshafen-båden vandt sit heat i indledende runde, og besætningen bestod foruden Lehle af Otto Fickeisen, Hermann Wilker, Ernst Felle og Franz Kröwerath (styrmand). De kom i den anden finale sammen med de to øvrige heatvindere, en hollandsk båd fra Minerva, Amsterdam, og endnu en tysk båd fra Germania i Hamburg. Her var Germania-båden klart hurtigst og vandt med fire sekunder ned til Minerva-båden, mens båden fra Ludwigshafen var yderligere to sekunder bagud.

Referencer

Eksterne henvisninger 

Roere fra Tyskland
Deltagere for Tyskland ved sommer-OL 1900
Olympiske bronzemedaljevindere fra Tyskland
Marie Knudsen

Marie Rasmine Knudsen (født 31. marts 1850 i Slagelse, død 22. maj 1890 på Frederiksberg Hospital) var en dansk landskabsmaler.

Hun var datter af købmand, senere grosserer Rasmus Bang Knudsen (1817-1893) og Marie Dorthea Frederikke f. Fischer (1818-1854). Hun besøgte Vilhelm Kyhns tegneskole, debuterede på Decemberudstillingen på Charlottenborg 1881 og udstillede fra 1884 til 1889 på Charlottenborg Forårsudstilling en stor del landskaber, som oftest fra egne i Nordsjælland, samt et enkelt interiør (1885). Hun var også repræsenteret på Nordisk Kunstudstilling 1888. Samme år var Knudsen blandt de 23 kvinder, der underskrev et andragende til Rigsdagen om kvindelige kunstneres adgang til Kunstakademiet. 

Hun døde ugift den 22. maj 1890 på Frederiksberg Hospital og er begravet på Garnisons Kirkegård.

Hendes værker har siden været udstillet på Kvindernes Udstilling i København 1895, på Raadhusudstillingen 1901 og på Kvindelige Kunstneres retrospektive Udstilling i samme by 1920.

Værker 
 Haveparti (1884, Den Gamle By)
 Grantræer (udstillet 1884)
 Fra møllen ved Fuglevad (udstillet 1886)
 September, gråvejrsdag (udstillet 1886)
 Sommereftermiddag ved bondegård (udstillet 1887)
 Fra Fredensdals skov (udstillet 1888)
 Sommerdag i skoven (udstillet 1889)

Kilder 
 
 
Personer fra Slagelse
Danskere i 1800-tallet
Malere fra Danmark
Landskabsmalere
Georgia Skovgaard

Georgia Skovgaard er navnet på flere personer:

 Georgia Skovgaard (broderer) (1828-1868) – dansk broderer (Georgia Marie Luise Skovgaard, født Schouw), farmoder til
 Georgia Skovgaard (væver) (1893-1973) – dansk gobelinvæver
Taarnet

Taarnet var et månedsskrift for kunst og litteratur, der udkom i perioden fra oktober 1893 til december 1894. Forfatteren Johannes Jørgensen var bladets redaktør, og til inderkredsen hørte desuden Viggo Stuckenberg og Sophus Claussen samt medredaktørerne Carl Buhl og Jens Sigvard Simon Koch.

Taarnet var sammen med Den frie Udstilling et samlingspunkt for symbolismen i Danmark. Taarnets læsere blev præsenteret for både dansk og international symbolistisk litteratur og billedkunst.

Kilder

Eksterne henvisninger 
 Kunstnere omkring Taarnet. Skovgaard Museet i Viborg, 1976 (Skovgaard Museet).
 Ove Klausen, 125 år for symbolismen: Da verden igen blev dyb, Kronik, Kristeligt Dagblad, 21. november 2018.

Etableret i 1893
Tidsskrifter fra Danmark
Ophørt i 1894
Symbolisme
Saint George Ashe

Saint George Ashe (23. maj 1871 – 24. juli 1922) var en britisk roer som deltog i OL 1900 i Paris.

Ashe vandt en bronzemedalje i roning under OL 1900 i Paris. Han kom på en tredjeplads i singelsculler.

Eksterne henvisninger 
 http://www.sports-reference.com/olympics/athletes/as/st-george-ashe-1.html 

Roere fra Storbritannien
Olympiske bronzemedaljevindere fra Storbritannien
Medaljevindere ved sommer-OL 1900
olympiske medaljevindere i roning
Jonas Karlsson

Sven Bert Jonas Karlsson (født 11. marts 1971 i Södertälje, opvokset i Värmdö) er en svensk skuespiller og forfatter. Han studerede ved Teaterhögskolan i Stockholm 1994–98. I 2003 fik han en Guldbagge for sin roll i filmen Detaljer.

Udvalgt filmografi 
 1981 - Rasmus på luffen
 1993 - Härifrån till Kim
 1993 - Sökarna
 1995 - 30:e november
 1996 - Juloratoriet
 1997 - Hammarkullen (TV)
 1998 - Längtans blåa blomma (TV)
 1999 - Tsatsiki, morsan och polisen
 1999 - Julens hjältar (TV, Julkalendern)
 2000 - Livet är en schlager
 2001 - Hans och hennes
 2001 - Gustav III:s äktenskap (TV)
 2001 - Om inte
 2003 - Miffo
 2004 - Danslärarens återkomst (TV)
 2004 - Om Stig Petrés hemlighet (TV)
 2004 - Håkan Bråkan & Josef
 2005 - Kim Novak badade aldrig i Genesarets sjö
 2005 - Bang Bang Orangutang
 2006 - Den sista hunden i Rwanda
 2006 - LasseMajas detektivbyrå (TV, Julkalendern)
 2009 - Scener ur ett kändisskap
 2009 - Mannen under trappan (TV)
 2011 - Solsidan (tv)

Bibliografi 
 2007 - Det andra målet: noveller. Stockholm: Wahlström & Widstrand
 2009 - Den perfekte vännen: noveller. Stockholm: Wahlström & Widstrand
 2011 - Spår i snön. Stockholm: Novellix
 2011 - Spelreglerna. Stockholm: Wahlström & Widstrand

Referencer

Eksterne henvisninger 

 

Skuespillere fra Sverige
Dramatikere fra Sverige
Novelleforfattere fra Sverige
Svensksprogede forfattere fra Sverige
Personer fra Södertälje
Samuel Larsen

Samuel Peter Acosta Larsen (født den 28. august 1991) er en skuespiller og sanger. Den 21. august 2011, vandt Larsen reality-konkurrencen The Glee Project på tv-kanalen Oxygen sammen med en anden deltager Damian McGinty.  Larsen er medlem af bandet "Bridges I Burn" , og har en tilbagevendende rolle i tv-serien Glee som Joe Hart.

Biografi

Personlige liv 
Larsen blev født i San Francisco, som søn af Henrik og Lupe Acosta Larsen. Hans far Henrik er fra Danmark og hans mor Lupe Acosta fra Mexico.  Larsen har en ældre bror, Manolo Acosta, og en søster ved navn Morgan.  Han er fremkommet med offentlige erklæringer om, at han er kristen.

Som en ung dreng spillede han trommer,  bas, guitar og keyboard.  Han er uddannet fra Murrieta Valley High School i 2009, og han var i skolens marcherende band.
I nogle år var han vokal og guitarist i skolens band 15 North og bandet performede på festivaler.

Karriere 
Larsen har været model for Jac Vanek tøj og tilbehør.

I 2010 var Larsen til audition i sæson 9 af American Idol , men blev desværre valgt fra inden semifinalen.  Efter at have været model for modedesigner Ashton Michael,  mødte han sit senere bandmedlem Skip Arnold under et modeshow, og så flyttede han til Los Angeles og meldte sig til The Glee Project. Imens dannede Larsen og Skip Arnold bandet "Bridges I Burn" og snart sluttede et tredje medlem, Salvatore Spinelli, sig til dem. Larsen skriver og udfører det meste af hans musik.  Han gik til audition til rollen som Sam Evans til tv-serien Glee men fik den ikke, da den i sidste ende gik til Chord Overstreet. 

Hans første Glee udseendelse var den trettende episode af den tredje sæson, med titlen "Heart", som Joe Hart, en tidligere hjemmeundervist kristen.  I løbet af denne episode han optrådte i to sange: Gym Class Heroes, Stereo Hearts  og et mashup af The Association's "Cherish" og Madonna's "Cherish".  Selv om hans præmie for at have vundet The Glee Project var syv episoder, har han optrådte i hver af de sidste ti episoder af Glee's tredje sæson. Desuden har han efterfølgende optrådt som en mentor for The Glee Project's anden sæson,  og er indstillet til at vende tilbage som en tilbagevendende gæstestjerne i Glee's fjerde sæson.

Kilder

Eksterne henvisninger 
 

Personer fra San Francisco 
Skuespillere fra USA
Sangere fra USA
Deltagere i The Glee Project